香港親中派同政府遭受報應嘅觀點

由2014年雨遮革命開始，香港社會兩極化，由於親中建制派同香港政府公務員嘅行徑遭受極大爭議，所以面對一啲關於嘅佢地不幸新聞嘅時候，有一啲非建制派聲音就會認為佢哋遭受報應，歡迎事件嘅發生。

非建制派認為佢哋應該遭受報應嘅例子同原因

香港警察遭受報應嘅例子同原因 

喺香港修例風波期間，香港警察嘅表現備受批評，好多香港人甚至係國際社會嘅聲音都話佢哋濫用暴力執法或者以言入罪亂咁拉市民。有喺前線執法嘅警察甚至公開政府示威者做曱甴；甚至有喺公眾活動本應負責維持秩序嘅警員，喺冇人挑釁嘅情況下喝啲市民「行快啲啦曱甴」，又喺示威現場表示要開香檳慶祝一啲示威者喺示威入面不幸喪生。

因此，喺一啲新聞廣泛報導有警察面對不幸事件嘅時候，有啲網民會慶祝事件。例如，喺武漢肺炎疫情初期有警察感染武冠肺、林婉儀墮海案入面，就有啲網民慶祝事件，有啲觀點亦講到明，話係佢哋亂咁噴催淚彈同拉人所引起嘅報應。

香港親中派遭受報應嘅例子同原因 

喺2020年底，激進親中派成員李偲嫣因為感染武漢肺炎離世，好多網民都訴諸於佢私德有嚴重爭議同埋過份針對唔同政見嘅人，然後對佢嘅死大事慶祝。其中網絡創作人晴天林就二次創作咗張學友嘅《每天愛你多一些》，新曲《這天送你私煙姐》歌詞入面，就講到李偲嫣不得善終係因為『因果催運』。
 喺2021年初，北京政府喺未經香港人同意或諮詢嘅情況下，強行通過《香港國家安全法》，去到10月初，被委任為《香港國安法》指定法官同埋處理民主派初選案等針對民主派政治檢控嘅蘇惠德被廣泛報導心臟有事，要入瑪麗醫院深切治療部接受治療，有一啲唔鍾意佢嘅非建制派網上聲音，例如YouTube頻道《港燦會館》嘅齊阿哥，以及黃絲帶時事評論員黃世澤就形容，事件係蘇惠德遭受報應。

親中派同香港政府嘅回應 

經民聯立法會議員梁美芬喺林婉儀墮海案入面，批評並且要求追究高登音樂台。保安局局長鄧炳強，民建聯立法會議員何俊賢同埋警察隊員佐級協會主席林志偉亦有譴責網民。

惡報

香港政治